section_heading: Glazbeni stil
paragraph_text: Glazbeni stil Nailsa najčešće se povezuje s powerviolenceom, kojeg karakterizira velika brzina i ekstreman zvuk. Također, sastav kombinira i s elementima grindcorea, hardcore punka i crustcorea. Sve njihove albume je producirao Kurt Ballou, gitarist sastava Converge, te su im zajedničko obilježje veoma kratke pjesme, uz par iznimaka. Tako primjerice prva dva albuma imaju ukupno trajanje od otprilike 15 minuta, dok je posljednji neznatno duži s trajenjem od 21 minute.